Fra historien knytter det seg en dramatisk hendelse til Drangsdalen. Ved Lyngodden, omtrent midt på Hovsvatnets arm i Drangsdalen, ble det i 1824 begått et postran. Raneren dyttet postføreren utfor ura, men offeret overlevde og kunne avsløre gjerningsmannen. Raneren ble dømt til å «henlægges på Steile og hjul», men dette ble omgjort til «Fæstningsarbeide på Livstid». Han ble senere benådet og satt fri etter 26 år.